כללי המים (קביעת תנאים ברישיון לעניין אמות מידה הנדסיות)

{{ח:התחלה}}
{{ח:כותרת|כללי המים (קביעת תנאים ברישיון לעניין אמות מידה הנדסיות), התשפ״ד–2024}}

{{ח:פתיח-התחלה}}
{{ח:תיבה|ק״ת תשפ״ד, 2549|כללי המים (קביעת תנאים ברישיון לעניין אמות מידה הנדסיות)|https://olaw.org.il/takanot/takanot-11287.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק המים#סעיף 23|סעיף 23}} {{ח:חיצוני|חוק המים|לחוק המים, התשי״ט–1959}} (להלן – החוק), לפי {{ח:חיצוני|חוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010)#סעיף 77|סעיף 77}} {{ח:חיצוני|חוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010)|לחוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו־2010), התשס״ט–2009}} (להלן – חוק ההתייעלות הכלכלית), ולפי {{ח:חיצוני|חוק הרשויות המקומיות (ביוב)#סעיף 15ד|סעיף 15ד}} {{ח:חיצוני|חוק הרשויות המקומיות (ביוב)|לחוק הרשויות המקומיות (ביוב), התשכ״ב–1962}} (להלן – חוק הביוב), קובעת מועצת הרשות הממשלתית למים ולביוב כללים אלה (להלן – הכללים):
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הוראות כלליות}}

{{ח:פנימי|פרק ב|פרק ב׳: שירותי מים}}

{{ח:פנימי|פרק ג|פרק ג׳: אומדן פחת מים}}

{{ח:פנימי|פרק ד|פרק ד׳: שירותי ביוב}}

{{ח:פנימי|פרק ה|פרק ה׳: הוראות משותפות}}

{{ח:פנימי|פרק ו|פרק ו׳: תכנון, הקמה והחלפה של מערכות מים וביוב}}

{{ח:פנימי|פרק ז|פרק ז׳: הוראות שונות}}

{{ח:פנימי|תוספת|תוספת}}

{{ח:קטע2|פרק א|פרק א׳: הוראות כלליות}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”אזור לחץ“ – אזור במערכת המים, שהמים בו הם בעלי עומד דומה;
{{ח:ת|סוג=הגדרה}} ”אזור מדידה“ – אזור תחום של מערכת מים שכמות המים הנכנסת אליו וכמות המים היוצאת ממנו ניתנות למדידה, וכן מערכת המים כולה;
{{ח:ת|סוג=הגדרה}} ”אתר האינטרנט“ – אתר האינטרנט של הרשות הממשלתית שכתובתו.www.water gov.il;
{{ח:ת|סוג=הגדרה}} ”דירקטוריון“ – לרבות הגורם האחראי או מקבל ההחלטות העליון בספק לפי כל דין, במקרה שאינו חברה כהגדרתה {{ח:חיצוני|חוק החברות|בחוק החברות, התשנ״ט–1999}};
{{ח:ת|סוג=הגדרה}} ”המנהל“ – מנהל הרשות הממשלתית למים ולביוב שמונה לפי {{ח:חיצוני|חוק המים#סעיף 124יט|סעיף 124יט לחוק}}, או מי שהוא הסמיך לעניין מתן הוראות לפי כללים אלה;
{{ח:ת|סוג=הגדרה}} ”הספקת מים“ – הספקת מים למטרות חקלאות ולמטרות צריכה ביתית או לכל מטרה אחרת בתחום הפעילות;
{{ח:ת|סוג=הגדרה}} ”ויסות לחץ דינמי“ – שינוי לחץ המים בנקודה מסוימת במערכת המים לפי ספיקת המים שבה או לפי לחץ המים בנקודות אחרות במערכת המים המקבלות ממנה מים;
{{ח:ת|סוג=הגדרה}} ”ויסות לחץ מים“ – ויסות לחץ דינמי וויסות לחץ סטטי;
{{ח:ת|סוג=הגדרה}} ”ויסות לחץ סטטי“ – הגבלת הגבול העליון והגבול התחתון של לחץ המים בנקודה מסוימת במערכת המים;
{{ח:ת|סוג=הגדרה}} ”יחס הנכסים“ – היחס בין ערך כינון מופחת כולל לבין ערך כינון מלא של מערכות המים והביוב של הספק;
{{ח:ת|סוג=הגדרה}} ”כללי מועצות אזוריות“ – {{ח:חיצוני|כללי המים והביוב (תשלומים בעד שירותי מים וביוב במועצות אזוריות)|כללי המים והביוב (תשלומים בעד שירותי מים וביוב במועצות אזוריות), התשע״ח–2017}};
{{ח:ת|סוג=הגדרה}} ”כמות יום שיא“ – כמות המים המרבית שסופקה למערכת המים בכל יישוב בתחום הספק, לרבות מים שהספק הפיק בעצמו, במשך יום אחד בשנה הקודמת, ובהעדר נתונים לגבי כמות המים כאמור – 0.04% מכמות המים שסופקה בשנה החולפת לכל מטרה למעט מטרת חקלאות בתוספת 0.08% מכמות המים שסופקה למטרת חקלאות בשנה האמורה;
{{ח:ת|סוג=הגדרה}} ”כמות מים יוצאת“ – כמות המים שסיפק הספק במדידה בתקופת המדידה;
{{ח:ת|סוג=הגדרה}} ”כמות מים נכנסת“ – כמות המים שהספק הפיק או שסופקה לו בתקופת המדידה, ובאזור מדידה שאינו מערכת המים כולה – כמות המים שנכנסה לאזור המדידה בניכוי זו שיצאה ממנו לאזורים אחרים, בתקופת המדידה;
{{ח:ת|סוג=הגדרה}} ”מערכת מים טבעתית“ – מערכת מים המאפשרת בכל נקודה זרימת מים משני כיוונים לפחות;
{{ח:ת|סוג=הגדרה}} ”מערכת GIS“ – מערכת ממוחשבת לתיעוד מידע גאוגרפי (Geographic Information System);
{{ח:ת|סוג=הגדרה}} ”מפקח עבודות תשתית“ – מי שמונה לפי {{ח:פנימי|סעיף 25|סעיף 25(א)}};
{{ח:ת|סוג=הגדרה}} ”נוהל“ – נוהל שספק חייב להכין לפי כללים אלה;
{{ח:ת|סוג=הגדרה}} ”ספק“ – מי שקיבל רישיון הספקה לפי {{ח:חיצוני|חוק המים#סעיף 23|סעיף 23 לחוק}}, למעט חברה שהוקמה לפי {{ח:חיצוני|חוק תאגידי מים וביוב|חוק תאגידי מים וביוב, התשס״א–2001}}, ולמעט מי שמספק מים למטרת חקלאות בלבד, ולעניין {{ח:פנימי|פרק ד|פרק ד׳}} וההוראות לעניין שירותי ביוב {{ח:פנימי|פרק ה|בפרק ה׳}} בכללים אלה – מי שמספק שירותי ביוב לפי {{ח:חיצוני|חוק הרשויות המקומיות (ביוב)|חוק הביוב}} ולפי {{ח:חיצוני|צו המועצות המקומיות (מועצות אזוריות)|צו המועצות המקומיות (מועצות אזוריות), התשי״ח–1958}};
{{ח:ת|סוג=הגדרה}} ”ערך כינון מופחת כולל“, ”ערך כינון מלא“ – כהגדרתם {{ח:חיצוני|כללי המים והביוב (תשלומים בעד שירותי מים וביוב במועצות אזוריות)#סעיף 14א|בסעיף 14א לכללי מועצות אזוריות}};
{{ח:ת|סוג=הגדרה}} ”פחת מים“ – פחת המים שחושב לפי {{ח:פנימי|סעיף 10|סעיף 10(א)}};
{{ח:ת|סוג=הגדרה}} ”צריכת לילה“ – כמות המים הקטנה ביותר, שנמדדה בכניסה לאזור מדידה במהלך שתי שעות רצופות בפרק הזמן שבין חצות הלילה לשעה 05:00 למוחרת;
{{ח:ת|סוג=הגדרה}} ”שיעור פחת מים“ – פחת המים שחושב לפי {{ח:פנימי|סעיף 10|סעיף 10(ב)}};
{{ח:ת|סוג=הגדרה}} ”תחום פעילות“ – תחום פעילותו של הספק, כפי שהוגדר ברישיון ההספקה.

{{ח:סעיף|2|מעמד הכללים}}
{{ח:ת}} כללים אלה הם חלק מתנאי הרישיון שניתן לספק מים, לפי האמור {{ח:חיצוני|חוק המים#סעיף 23|בסעיף 23(ב) לחוק}} {{ח:חיצוני|חוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010)#סעיף 77|ובסעיף 77 לחוק ההתייעלות הכלכלית}}.

{{ח:קטע2|פרק ב|פרק ב׳: שירותי מים}}

{{ח:סעיף|3|אמינות הספקת מים}}
{{ח:תת|(א)}} בסעיף זה –
{{ח:תת|סוג=הגדרה}} ”אמצעים מתאימים“ – לרבות אחד או יותר מאלה:
{{ח:תתתת|(1)}} התקנת משאבות ומערכות חלופיות בתחנות שאיבה ובקידוחי מים;
{{ח:תתתת|(2)}} התקנת מקור חלופי להספקת חשמל בתחנות שאיבה ובקידוחי מים;
{{ח:תתתת|(3)}} חיבור היישוב לשני מקורות מים בלתי תלויים לפחות, ככל האפשר;
{{ח:תתתת|(4)}} איגום יישובי בנפח שלא יפחת משליש כמות יום שיא, או מנפח אחר שיורה המנהל במקרה מסוים;
{{ח:תתתת|(5)}} הקמת מערכת המים, כולה או חלקים ממנה, באופן של מערכת מים טבעתית;
{{ח:תת|סוג=הגדרה}} ”תקלה“ – שיבוש או הפסקה בפעילות התקינה של צנרת מים או מיתקנים אחרים במערכת המים, וכן שיבוש או הפסקה בהספקת המים למערכת המים.
{{ח:תת|(ב)}} ספק יבטיח כי יכולת הספקת המים היומית שלו בכל יישוב בתחום הפעילות, לא תפחת, בהעדר תקלות, מכמות יום שיא וזאת בלא שימוש בכלי הפקה פרטיים.
{{ח:תת|(ג)}} ספק ינקוט אמצעים מתאימים כדי להבטיח, בכל עת, כי במקרה של תקלה אחת, יכולת הספקת המים שלו ליום אחד, בכל יישוב בתחום הפעילות, לא תפחת מ־70% מכמות יום שיא.
{{ח:תת|(ד)}} סבר המנהל כי האמצעים שנקט ספק אינם מספיקים כדי להבטיח יכולת הספקת מים לפי סעיף זה, רשאי הוא להורות לספק לנקוט אמצעים נוספים כפי שיורה, לאחר שנתן לו הזדמנות להשמיע את טענותיו.

{{ח:סעיף|4|הגבלות על לחץ המים}}
{{ח:תת|(א)}} לחץ זרם המים במקום שבו מועברים המים לרשות הצרכן של הספק, לא יפחת מ־2.5 אטמוספרות ולא יעלה על 5 אטמוספרות, בכל עת.
{{ח:תת|(ב)}} על אף האמור בסעיף קטן (א), רשאי המנהל לאשר לספק, בהחלטה מנומקת בכתב, לספק בלחצי מים גבוהים מן האמור באותו סעיף, באופן קבוע או לפרק זמן מסוים, אם מצא שהתועלת בחריגה כאמור למשק המים עולה על החסרונות ממנה ושאין בחריגה כדי לגרום לעלויות נוספות לספק, לפגוע בצרכנים או בהספקת המים אליהם ורשאי הוא לדחות בקשה כאמור גם מנימוקים אחרים.

{{ח:סעיף|5|קביעת נהלים לוויסות לחץ מים}}
{{ח:ת}} ספק יכין נהלים לנסיבות ולאזורים שבהם יבצע ויסות לחץ מים ולשיטה לביצועו; הנהלים יבטיחו כי לחצי המים במערכת המים לא יפחתו ולא יעלו על הלחצים הקבועים {{ח:פנימי|סעיף 4|בסעיף 4}}.

{{ח:סעיף|6|נקיטה של אמצעים סבירים למניעת בזבוז מים}}
{{ח:תת|(א)}} ספק ינקוט אמצעים סבירים למניעת בזבוז מים.
{{ח:תת|(ב)}} ספק ששיעור פחת המים ביישוב מן היישובים שבתחומו בשנה הקודמת עלה על 10%, ינקוט בתחום אותו יישוב את האמצעים האלה למניעת בזבוז מים:
{{ח:תתת|(1)}} ניטור רציף של כמות המים הנכנסת וכמות המים היוצאת מכל אזור מדידה;
{{ח:תתת|(2)}} בדיקת פחת מים בכל אחד מאזורי המדידה שבתחום היישוב אחת לחודשיים לפחות;
{{ח:תתת|(3)}} הכנת נהלים לבירור חריגות בהספקת מים לאזור מדידה בהשוואה לכמות המים המסופקת לאותו אזור בדרך כלל;
{{ח:תתת|(4)}} הכנת נהלים לבירור חריגות בצריכת לילה באזור מדידה, בהשוואה לצריכת הלילה הנוהגת באותו אזור;
{{ח:תתת|(5)}} הכנת נהלים למקרים שבהם ייבדק חשד לקיומה של נזילת מים ואופן עריכת הבדיקה;
{{ח:תתת|(6)}} הכנת נהלים לבדיקת פחת המים בתדירות גבוהה מאחת לחודשיים באזור מדידה שנמדד בו פחת מים גבוה מ־130% מפחת המים המוכר לספק מים לפי {{ח:חיצוני|כללי המים והביוב (תשלומים בעד שירותי מים וביוב במועצות אזוריות)#סעיף 14א|סעיף 14א לכללי מועצות אזוריות}}.
{{ח:תת|(ג)}} על אף האמור בסעיפים קטנים (א) ו־(ב), המנהל רשאי לדרוש מספק לנקוט אמצעים נוספים למניעת בזבוז מים אם מצא כי קיימים בתחום הספק אזורים שבהם קיים פחת מים או בזבוז מים בשיעורים המחייבים פעולה נוספת להבטחת שימוש יעיל במים.

{{ח:סעיף|7|נקיטה של אמצעים סבירים לצמצום הפסקות מים}}
{{ח:ת}} ספק ינקוט אמצעים סבירים לצמצום הפסקות מים, ובייחוד הפסקות לא צפויות; לעניין זה, ”הפסקה לא צפויה“ – הפסקת מים שלא היה ניתן לתת עליה הודעה מראש לצרכנים.

{{ח:סעיף|8|התקנת מדי מים בנכס חדש}}
{{ח:ת}} ספק יכין נהלים להתקנת מדי מים בנכס חדש, שיבטיחו שיוך נכון של מד מים לצרכן ואת הרישום הנכון של מדי המים במערכות המידע של הספק.

{{ח:קטע2|פרק ג|פרק ג׳: אומדן פחת מים}}

{{ח:סעיף|9|הגדרות}}
{{ח:ת}} {{ח:פנימי|פרק ג|בפרק זה}} –
{{ח:ת|סוג=הגדרה}} ”יום מדידה“ – יום שלגביו ביצע הספק הערכה של קריא מד מים;
{{ח:ת|סוג=הגדרה}} ”תקופת החישוב“ – מספר הימים שבין המועד שבו נקרא קריא מד המים לאחרונה לפני יום המדידה לבין יום המדידה;
{{ח:ת|סוג=הגדרה}} ”תקופת המדידה“ – התקופה שלגביה נאמד פחת המים;
{{ח:ת|סוג=הגדרה}} ”תקופת הקריאה“ – מספר הימים שבין המועד שבו נקרא קריא מד המים לאחרונה לפני יום המדידה לבין המועד שבו נקרא קריא מד המים לראשונה לאחר יום המדידה.

{{ח:סעיף|10|חישוב פחת מים}}
{{ח:תת|(א)}} פחת מים באזור מדידה יחושב לפי ההפרש בין כמות המים הנכנסת לאזור המדידה לבין כמות המים היוצאת מאזור המדידה בתקופת המדידה.
{{ח:תת|(ב)}} שיעור פחת המים באזור מדידה יחושב לפי היחס בין פחת המים שחושב לפי סעיף קטן (א) לבין כמות המים הנכנסת באזור המדידה, בתקופת המדידה.

{{ח:סעיף|11|חישוב כמות מים נכנסת}}
{{ח:תת|(א)}} ספק יחשב את כמות המים הנכנסת לפי סכום ההפרש בין קריא מד המים בשעה מסוימת ביום תחילת תקופת המדידה לבין קריא מד המים בשעה זהה ביום שלאחר תום תקופת המדידה –
{{ח:תתת|(1)}} במערכת המים כולה – בכל מדי המים המודדים את המים המסופקים לספק ואת המים שהוא מפיק;
{{ח:תתת|(2)}} באזור מדידה אחר – בכל מדי המים המודדים את המים המסופקים לאזור המדידה ומאזור המדידה.
{{ח:תת|(ב)}} אם אין בידי ספק אמצעים לקריאה מרחוק של מד מים, יקרא הספק את מד המים ביום תחילת תקופת המדידה וביום שלאחר תום התקופה כאמור.

{{ח:סעיף|12|חישוב כמות מים יוצאת}}
{{ח:תת|(א)}} ספק יחשב את כמות המים היוצאת לפי סכום ההפרש בין הערכת קריא מד המים ביום תחילת תקופת המדידה לבין הערכת קריא מד המים ביום שלאחר תום תקופת המדידה, בכל מדי המים המודדים את המים שמספק הספק לצרכניו.
{{ח:תת|(ב)}} סיפק הספק מים לצרכן בלא מדידה ושלח לו חיוב בעד אותה הספקה – תיווסף כמות המים שבעדה נשלח חיוב כאמור לסך כל כמות המים היוצאת.

{{ח:סעיף|13|הערכת קריא מד מים}}
{{ח:תת|(א)}} הערכה של קריא מד מים ביום מדידה תהיה שווה לקריא מד המים שנקרא לאחרונה לפני יום המדידה, בתוספת חלק יחסי מכמות המים שנמדדה בתקופת הקריאה, לפי היחס שבין תקופת החישוב לבין תקופת הקריאה.
{{ח:תת|(ב)}} ביצע הספק הערכת צריכה של מד מים באזור מדידה, חלף קריאת קריא מד מים, לפי {{ח:חיצוני|כללי המים (קביעת תנאים ברישיון) (אמות מידה לשירות שעל בעל רישיון להספקת מים לצורכי בית במועצות אזוריות לתת לצרכניו)#סעיף 7|סעיף 7(ב) לכללי המים (קביעת תנאים ברישיון) (אמות מידה לשירות שעל בעל רישיון להספקת מים לצורכי בית במועצות אזוריות לתת לצרכניו), התשפ״ד–2024}}, יחשב את קריא מד המים ביום המדידה לפי אותה הערכת הצריכה.
{{ח:תת|(ג)}} אם בידי הספק אמצעים לקריאה מרחוק של מד מים, יקרא הספק את קריא מד המים ביום המדידה.

{{ח:סעיף|14|כמות מים במקרה של הוספה, הסרה או החלפה של מד מים}}
{{ח:תת|(א)}} הוסיף או הסיר ספק מד מים במהלך תקופת המדידה, תחושב כמות המים שנמדדה באותו מד מים מיום תחילת תקופת המדידה עד הסרת מד המים או מהתקנת מד המים ועד היום שלאחר תום התקופה כאמור, לפי העניין.
{{ח:תת|(ב)}} החליף ספק מד מים במהלך תקופת המדידה במד מים אחר, יחשב את כמות המים כסכום של כמות המים שנמדדה במדי המים האמורים.

{{ח:קטע2|פרק ד|פרק ד׳: שירותי ביוב}}

{{ח:סעיף|15|אמינות קליטת שפכים}}
{{ח:תת|(א)}} בסעיף זה –
{{ח:תת|סוג=הגדרה}} ”אמצעים מתאימים“ – לרבות אחד או יותר מאלה:
{{ח:תתתת|(1)}} הבטחת קיומם של שיפועים תקינים בקווי ביוב כבידתיים;
{{ח:תתתת|(2)}} התקנת משאבות ומערכות חלופיות בתחנות שאיבה;
{{ח:תתתת|(3)}} התקנת מקור חלופי להספקת חשמל בתחנות שאיבה;
{{ח:תתתת|(4)}} החזקת ציוד שאיבה זמין לצורך התקנת מעקף ושאיבת ביוב;
{{ח:תתתת|(5)}} החזקת מלאי חלפים זמינים להבטחת פעילותה התקינה של מערכת הביוב;
{{ח:תתתת|(6)}} בקווי סניקה רגישים – הקמה של שתי מערכות סילוק שפכים מקבילות לפחות;
{{ח:תת|סוג=הגדרה}} ”קו סניקה רגיש“ – קו סניקה בעל ספיקה של 2,000 מטרים מעוקבים ליום או שקוטרו עולה על 10 אינטש, שנמצא באזור רגיש;
{{ח:תת|סוג=הגדרה}} ”אזור רגיש“ – אזור במערכת הביוב שגלישת שפכים ממנו עלולה להביא לזרימתם למקווה מים עילי, לים או לתחום אזור מגן של קידוח מי שתייה שנקבע לפי {{ח:חיצוני|תקנות בריאות העם (תנאים תברואיים לקידוח מי שתייה)|תקנות בריאות העם (תנאים תברואיים לקידוח מי שתייה), התשנ״ה–1995}};
{{ח:תת|סוג=הגדרה}} ”תקלה“ – שיבוש או הפסקה בפעילות התקינה של צנרת ביוב מרכזית או מיתקנים אחרים במערכת הביוב, שאינם צינור.
{{ח:תת|(ב)}} ספק יבטיח כי יכולת קליטת השפכים במערכת הביוב בכל יישוב בתחום הפעילות לא תפחת משפיעת הביוב הקיימת או המתוכננת לפי תוכנית האב של הספק לכל יישוב ולפי פיתוח היישוב בפועל.
{{ח:תת|(ג)}} ספק ינקוט אמצעים מתאימים כדי להבטיח, בכל עת, כי במקרה של תקלה אחת, יכולת קליטת הביוב שלו, בכל יישוב בתחום הפעילות, לא תפחת משפיעת הביוב וכדי להבטיח צמצום מפגעים לסביבה במקרה של תקלה בקו סניקה רגיש.
{{ח:תת|(ד)}} סבר המנהל כי האמצעים שנקט ספק אינם מספיקים כדי להבטיח את יכולת קליטת השפכים לפי סעיף זה, רשאי הוא להורות לספק בכל עת לנקוט אמצעים נוספים כפי שיורה, לאחר שנתן לו הזדמנות להשמיע את טענותיו.

{{ח:סעיף|16|חיבור צרכן למערכת ביוב}}
{{ח:ת}} ספק יאפשר לצרכן להתחבר למערכת הביוב, באופן שלא יחייב את הצרכן להתקין מערכת שאיבה לקו סניקה ציבורי.

{{ח:סעיף|17|מיפוי חיבורי ניקוז למערכת הביוב}}
{{ח:תת|(א)}} ספק יכין תוכנית לאיתור חיבורים של מערכת ניקוז מי גשם למערכת הביוב שלו; בהחלטה על סדרי העדיפויות לתוכנית כאמור ייתן הספק קדימות לאיתור חיבור של תשתית ניקוז ציבורית ולאיתור אזורים שבהם ניכרת תרומה משמעותית של מי גשמים לכמות המים הזורמת במערכת הביוב.
{{ח:תת|(ב)}} איתר הספק חיבור כאמור – יודיע על כך לבעל המקרקעין ורשאי הספק לדרוש מבעל הנכס להקים מערכת לסילוק מי הגשם שאינה מחוברת למערכת הביוב.
{{ח:תת|(ג)}} הודיע ספק לבעל מקרקעין על חובתו לנתק מערכת לסילוק מי גשם מחצריו ממערכת הביוב ובעל המקרקעין לא פעל כאמור, רשאי הספק לחייב את בעל המקרקעין בתשלום בעד טיפול במים שנוספו למערכת הביוב הציבורית; חובר בית משותף למערכת הביוב, יחייב הספק את כלל הדיירים בבית המשותף בתשלום האמור.

{{ח:סעיף|18|שטיפה וצילום של קווי ביוב גרביטציוניים}}
{{ח:תת|(א)}} ספק יכין ויבצע תוכנית לשטיפה ולצילום של קווי הביוב הגרביטציוניים המשמשים אותו להספקת שירותי ביוב, המפורטים להלן, לפי המועדים הנקובים לצידם:
{{ח:תתת|(1)}} קווים שקוטרם עולה על 12 אינטש – אחת ל־5 שנים לפחות;
{{ח:תתת|(2)}} קווים שקוטרם בין 6 אינטש ל־12 אינטש – אחת ל־15 שנים לפחות; ולעניין קווים הממשיכים להוות חלק ממערכת ביוב לאחר תום תקופת הקיום הקבועה {{ח:חיצוני|תקנות המים (מניעת זיהום מים) (מערכת להולכת שפכים)#תוספת|בתוספת לתקנות המים (מניעת זיהום מים) (מערכת להולכת שפכים), התשע״ב–2011}} – אחת ל־10 שנים לפחות.
{{ח:תת|(ב)}} על אף האמור בסעיף קטן (א), ספק ישטוף ויצלם מדי שנה קווי ביוב שמתקיימים בהם אחד או יותר מן התנאים שלהלן:
{{ח:תתת|(1)}} אירעו בהם בשנה החולפת יותר מ־7 סתימות בקטע אחד שאורכו קטן מ־500 מטרים;
{{ח:תתת|(2)}} אירעו בהם בכל אחת משלוש השנים החולפות יותר מ־3 סתימות בקטע אחד שאורכו קטן מ־500 מטרים.

{{ח:סעיף|19|חובת הצבת מיתקן לריקון ביוביות}}
{{ח:ת}} ספק יבטיח כי במערכת הביוב שלו או במרחק שלא יעלה על 20 קילומטרים מתחום כל יישוב שלו הוא מספק שירותי ביוב, יהיה מיתקן לריקון ביוביות המובילות שפכים סניטריים, שמאפשר קליטה והפרדה של שפכים מוצקים מנוזלים.

{{ח:קטע2|פרק ה|פרק ה׳: הוראות משותפות}}

{{ח:סעיף|20|מיפוי מערכות המים והביוב}}
{{ח:תת|(א)}} ספק יפעיל מערכת GIS, שבה יתועדו כל רכיבי מערכות המים והביוב.
{{ח:תת|(ב)}} מערכת ה־GIS תתעד לגבי כל רכיב את כל אלה:
{{ח:תתת|(1)}} מיקום גאוגרפי של הרכיב על רשת קואורדינטות;
{{ח:תתת|(2)}} ברכיב של מערכת הביוב רום תחתית הרכיב ובשוחת ביוב גם רום מכסה השוחה;
{{ח:תתת|(3)}} סוג הנוזל העובר דרכו בחלוקה בין שפכים, מי שתייה ומים שאינם באיכות מי שתייה;
{{ח:תתת|(4)}} שיוך הרכיב למערכת פרטית או ציבורית;
{{ח:תתת|(5)}} אזור הלחץ שאליו הוא שייך;
{{ח:תתת|(6)}} קוטר הרכיב, מועד התקנתו והחומרים שמהם הוא עשוי.
{{ח:תת|(ג)}} הספק יזין את הנתונים למערכת GIS באופן שיאפשר קבלת מידע לגבי כל אחד מהרכיבים האלה בנפרד:
{{ח:תתת|(1)}} קווים בחלוקה בין שפכים, מי שתייה ומים שאינם באיכות מי שתייה;
{{ח:תתת|(2)}} בריכות מים ומגדלי מים ולגבי כל אחד מהם תחום ההשפעה על הספקת המים במקרה של שיבוש או הפסקה בפעילותם;
{{ח:תתת|(3)}} נקודות חיבור בין מערכת המים של הספק לבין מערכת מים של ספק אחר;
{{ח:תתת|(4)}} תחנות שאיבה למים ולגבי כל אחת מהן תחום ההשפעה על הספקת המים במקרה של שיבוש או הפסקה בפעילותן;
{{ח:תתת|(5)}} תחנות לשאיבת ביוב;
{{ח:תתת|(6)}} קידוחים ולגבי כל אחד מהם תחום ההשפעה על הספקת המים במקרה של שיבוש או הפסקה בפעילותם;
{{ח:תתת|(7)}} מגופים;
{{ח:תתת|(8)}} ברזי שריפה;
{{ח:תתת|(9)}} אבזרים להקטנת לחץ;
{{ח:תתת|(10)}} מד מים בכניסה לאזורי מדידה וביציאה מהם;
{{ח:תתת|(11)}} אזורי מדידה;
{{ח:תתת|(12)}} מיקום חיבורי צרכן ומדי המים בחיבורים;
{{ח:תתת|(13)}} נקודות דיגום למים;
{{ח:תתת|(14)}} נקודות דיגום לשפכים;
{{ח:תתת|(15)}} שסתומי אוויר במערכת מים;
{{ח:תתת|(16)}} שסתומי אוויר במערכת ביוב;
{{ח:תתת|(17)}} נקודות לניקוז מערכת מים;
{{ח:תתת|(18)}} נקודות לניקוז מערכת ביוב;
{{ח:תתת|(19)}} שוחות ביוב;
{{ח:תתת|(20)}} מיתקנים לטיפול בשפכים;
{{ח:תתת|(21)}} קווי ביוב המוליכים שפכים לאזור שמחוץ לתחום הספק;
{{ח:תתת|(22)}} מיקום תחנות לחלוקת מים בעת משבר מים והתחום שאותו משרתת כל תחנה.

{{ח:סעיף|21|מפרט טכני להתקנת מערכת מים או ביוב}}
{{ח:ת}} ספק יכין ויפרסם באתר האינטרנט שלו מפרט טכני להתקנת רכיבי מערכות המים והביוב שלו, שיבטיח את איכות התכנון ההנדסי המפורט ואת אחידות הביצוע של תכנון כאמור.

{{ח:סעיף|22|ניהול ממוחשב של מערכות המים והביוב}}
{{ח:תת|(א)}} ספק יפעיל מערכת ממוחשבת לניטור ולבקרה של מערכת המים ושל הספקת המים באמצעות אבזרי בקרה ממוחשבים; המערכת האמורה תאפשר לספק לקבל את המידע הדרוש באשר ליכולתו לעמוד בחובתו לפי {{ח:פנימי|סעיף 3|סעיף 3(ב) ו־(ג)}}.
{{ח:תת|(ב)}} ספק יפעיל מערכת ממוחשבת לניטור ולבקרה של מערכת הביוב באמצעות אבזרי בקרה ממוחשבים, לרבות חיישנים למדידת מפלס השפכים בשוחות מרכזיות במערכת הביוב; המערכת האמורה תאפשר לספק לאתר גלישה צפויה בקווי הביוב המרכזיים בתחומו וכן תאפשר לו קבלת מידע באשר ליכולתו למלא את חובתו לפי {{ח:פנימי|סעיף 15|סעיף 15(ב) ו־(ג)}}.

{{ח:סעיף|23|ניהול תקלות ותחזוקה}}
{{ח:תת|(א)}} ספק יבצע רישום ומעקב אחר תקלות, וכן יבצע ניהול, תיעוד ובקרה של פעולות התחזוקה ועבודות התיקונים שהוא מבצע במערכות המים והביוב שבתחום הפעילות.
{{ח:תת|(ב)}} לצורך ביצוע הפעולות כמפורט בסעיף קטן (א), יפעיל הספק מערכת ממוחשבת.

{{ח:סעיף|24|נהלים לביצוע פעולות תחזוקה}}
{{ח:ת}} ספק יכין נהלים לביצוע ולתיעוד של פעולות תחזוקה תקופתית בכל רכיבי מערכות המים והביוב; נוהלי התחזוקה יתאימו להמלצות היצרן של הרכיבים ולהוראות הדין.

{{ח:סעיף|25|מפקח עבודות תשתית}}
{{ח:תת|(א)}} ספק ימנה מפקח עבודות תשתית לפיקוח על פרויקטים של מים וביוב שהוא מבצע ולפרויקטים להקמת חלקים ממערכת המים והביוב בתחומו, שמבצעים אחרים, והוא רשאי למנות מפקחים שונים לפרויקטים שונים.
{{ח:תת|(ב)}} על ספק לוודא כי מפקח עבודות תשתית שהוא מעסיק, הוא בעל ידע בכל אלה:
{{ח:תתת|(1)}} קריאת תוכניות ביצוע;
{{ח:תתת|(2)}} קריאת מפות מדידה;
{{ח:תתת|(3)}} הכנת תוכנית פיקוח, מדדי איכות ויומני עבודה;
{{ח:תתת|(4)}} היבטים משפטיים בעבודת הפיקוח, לרבות בנושא דיני תכנון ובנייה, בטיחות וגיהות והוראות שנועדו להבטיח את איכות מי השתייה;
{{ח:תתת|(5)}} ניהול סיכונים בעבודת הפיקוח;
{{ח:תתת|(6)}} תקנים לתשתיות מים וביוב;
{{ח:תתת|(7)}} פיקוח על עבודות מדידה, עבודות שיקום והחזרת השטח לקדמותו, עבודות הקמה והתקנה, לרבות הנחה והתקנה של צנרת פיברגלאס, צנרת פוליוויניל כלוריד (PVC) וצנרת פוליאתילן (PE), הקמת בריכות מים, התקנת צנרת פלדה עירונית ובין־עירונית, הנחת שוחות ותאי בקרה, עבודות ריתוך והתקנת אבזרים.

{{ח:סעיף|26|הנחיות להגשת תוכנית סניטרית}}
{{ח:ת}} ספק יכין ויפרסם באתר האינטרנט שלו הנחיות לצרכן המבקש לחבר נכס למערכת המים והביוב של הספק, שיבטיחו חיבור תקין של מערכות המים והביוב של הנכס למערכות המים והביוב של הספק וקיום גישה של הספק למדי המים של הנכס.

{{ח:קטע2|פרק ו|פרק ו׳: תכנון, הקמה והחלפה של מערכות מים וביוב}}

{{ח:סעיף|27|מועדים להגשת תוכנית אב למים ולביוב ותוכנה}}
{{ח:תת|(א)}} ספק יגיש לאישור המנהל תוכנית אב להספקת מים ולפיתוח מערכת המים ותוכנית אב לביוב ולפיתוח מערכת הביוב בתחומו, או עדכון לתוכניות האמורות, לפי העניין, במוקדם מבין אלה:
{{ח:תתת|(1)}} בתוך שבע שנים מהמועד שבו אישר המנהל לאחרונה תוכנית אב לספק;
{{ח:תתת|(2)}} בתוך שנה מהמועד שבו שונתה תוכנית המיתאר של יישוב הנמצא בתחום הספק.
{{ח:תת|(ב)}} לבקשת ספק, המנהל רשאי לדחות את מועד הגשת תוכנית האב, אם שוכנע שלא חלו שינויים המצריכים שינוי או עדכון של תוכנית האב הקיימת.
{{ח:תת|(ג)}} תוכנית האב תפרט את המטרות והיעדים לשנת יעד שעליה הורה המנהל לספק ואת הדרך להשגתם; התוכנית תכלול את הפרטים האלה:
{{ח:תתת|(1)}} מיקום גאוגרפי ומבנה טופוגרפי של היישובים שהתוכנית נוגעת להם;
{{ח:תתת|(2)}} גודל האוכלוסייה הצפויה בשנת היעד ומאפיינים של האוכלוסייה;
{{ח:תתת|(3)}} פירוט השימושים המותרים במקרקעין שבתחום התוכנית;
{{ח:תתת|(4)}} צריכת המים בשטח התוכנית בחמש השנים שקדמו להכנת התוכנית;
{{ח:תתת|(5)}} צריכת המים הצפויה בשטח התוכנית בשנת היעד בשתי נקודות זמן בין מועד הגשת התוכנית לשנת היעד, שעליהן הורה המנהל לספק;
{{ח:תתת|(6)}} תיאור מערכת המים הקיימת ותיאור מערכת המים המוצעת תוך פירוט מיתקני האיגום, לרבות איגום הנדרש למצבי חירום, אמצעי הגיבוי למערכת החשמל וחלוקת מערכת המים לאזורי לחץ ולאזורי מדידה;
{{ח:תתת|(7)}} הערכה של צריכת המים לנפש לצריכה ביתית וכל צריכה אחרת, לרבות לצריכה חקלאית בתחום הפעילות, ופירוט אופן חישובה;
{{ח:תתת|(8)}} ספיקת השיא בשטח התוכנית וספיקת השיא המתוכננת;
{{ח:תתת|(9)}} התאמה לצורכי כיבוי אש;
{{ח:תתת|(10)}} איכות המים המסופקים במערכת המים;
{{ח:תתת|(11)}} תיאור מערכת הביוב הקיימת ותיאור מערכת הביוב המוצעת תוך פירוט מכוני השאיבה לביוב, פירוט אגני הניקוז ופירוט אזורי איסוף השפכים במערכת גרביטציונית בשטח התוכנית;
{{ח:תתת|(12)}} נתונים על שפיעת הביוב המחושבת לצורך התוכנית והתאמתה לצריכת המים הצפויה;
{{ח:תתת|(13)}} לוחות הזמנים ליישום תוכנית האב המוצעת;
{{ח:תתת|(14)}} הערכת העלויות הצפויות ליישום תוכנית האב;
{{ח:תתת|(15)}} פרטים נוספים שהמנהל הורה להכליל בתוכנית אב של ספק.
{{ח:תת|(ד)}} דירקטוריון הספק יאשר את תוכנית האב קודם הגשתה.

{{ח:סעיף|28|תוכנית פיתוח}}
{{ח:תת|(א)}} ספק יכין, לא יאוחר מ־30 בנובמבר של כל שנה, תוכנית פיתוח של פרויקטים לשלוש השנים הבאות; התוכנית תיערך לפי הנחיות שייתן לו המנהל ותכלול תיאור תמציתי של הפרויקטים שבכוונת הספק לבצע לפי תוכנית האב שהמנהל אישר לו, פרטים בדבר התקציב ולוח הזמנים המתוכנן לביצוע פרויקטים בשנה הקרובה, ונתונים בדבר ביצוע של תוכנית הפיתוח לשנה החולפת.
{{ח:תת|(ב)}} ביקש המנהל לאשר תוכנית פיתוח, לרבות לפי סמכותו לפי {{ח:חיצוני|חוק הרשויות המקומיות (ביוב)#סעיף 15ד|סעיף 15ד לחוק הביוב}}, יורה לספק להעביר תוכנית כאמור בתוך מועד סביר, שינקוב בו, ורשאי הוא לתת הוראות בדבר ביצוע תוכנית הפיתוח עד שיאשרה.
{{ח:תת|(ג)}} המנהל יעביר לספק בתוך 30 ימים את הערותיו לתוכנית פיתוח שקיבל לפי סעיף קטן (ב) לרבות הנחיותיו להגשת תוכנית מתוקנת, אם נדרשת תוכנית כאמור.
{{ח:תת|(ד)}} ספק יגיש לאישור המנהל תוכנית פיתוח מתוקנת, לפי הערות המנהל, בתוך 14 ימים ממועד קבלתן.

{{ח:סעיף|29|תקציב שיקום ושדרוג בתוכנית פיתוח}}
{{ח:תת|(א)}} ספק יכין תוכנית פיתוח שנתית לשיקום ולשדרוג מערכות המים והביוב, שהיקף ההשקעות בה לא יפחת מהמדדים המפורטים בסעיף קטן (ב) לפי המקורות הכספיים העומדים לרשותו.
{{ח:תת|(ב)}} המדדים להיקף ההשקעות הדרוש במערכת מים ובמערכת ביוב –
{{ח:תתת|(1)}} אם יחס הנכסים קטן מ־35% – 3.44% מערך הכינון המלא;
{{ח:תתת|(2)}} אם יחס הנכסים בין 35% לבין 45% – 3.15% מערך הכינון המלא;
{{ח:תתת|(3)}} אם יחס הנכסים בין 45% לבין 55% – 2.86% מערך הכינון המלא;
{{ח:תתת|(4)}} אם יחס הנכסים עולה על 55% – 2.57% מערך הכינון המלא.
{{ח:תת|(ג)}} המנהל רשאי, לאחר שנתן לספק הזדמנות להשמיע את עמדתו, להורות לספק להגדיל או להקטין את היקף ההשקעות בתוכנית הפיתוח, אם מצא כי בשל מצב מערכות המים או הביוב יש להורות כך ולעניין הגדלת היקף ההשקעות, המקורות הכספיים העומדים לרשות הספק מאפשרים זאת; החלטת המנהל תימסר לספק בכתב ותכלול את הנימוקים להחלטה.

{{ח:סעיף|30|רכיבים שיש לכלול בתוכנית הפיתוח}}
{{ח:תת|(א)}} בסעיף זה –
{{ח:תת|סוג=הגדרה}} ”ליקוי“ – כשל בצינור כתוצאה מבלאי וכן נזילה בנקודת חיבור או במחבר בין צינורות;
{{ח:תת|סוג=הגדרה}} ”מקטע ביוב“ – צינור ביוב המונח לאורכו של רחוב אחד, ובמקרה שאורכו עולה על 300 מטרים – קטע של 300 מטרים ממנו לפחות.
{{ח:תת|(ב)}} ספק יכלול בתוכנית הפיתוח שלו החלפת צינורות שמשך השימוש בהם בפועל שלהם עולה על תקופת הקיים {{ח:פנימי|תוספת|שבתוספת}} וכן יכלול החלפת רכיבים של מערכות המים והביוב שהחלפתם דרושה כדי להבטיח את הפעילות התקינה של המערכות האמורות.
{{ח:תת|(ג)}} על אף האמור בסעיף קטן (ב), ספק רשאי שלא להכליל בתוכנית הפיתוח צינור מים שמשך הקיים השימושי שלו עולה על הקיים {{ח:פנימי|תוספת|שבתוספת}}, בהתקיים כל אלה:
{{ח:תתת|(1)}} היחס שבין מספר הליקויים שהתגלו בצינור בשלוש השנים שקדמו למועד הכנת תוכנית הפיתוח לבין אורך הקטע הנבדק במטרים, לרבות ליקויים שהתגלו במהלך הבדיקה שבפסקה (2), אינו עולה על –
{{ח:תתתת|(א)}} בצינורות שקוטרם עד 10 אינטש – 7 ליקויים בקטע של 1,000 מטרים;
{{ח:תתתת|(ב)}} בצינורות שקוטרם עולה על 10 אינטש – 5 ליקויים בקטע של 1,000 מטרים;
{{ח:תתתת|(ג)}} בדיקת התקיימותם של התנאים האמורים בסעיף זה תיעשה אחת לשנתיים;
{{ח:תתת|(2)}} הספק ערך בדיקת תהודה אקוסטית לאיתור נזילות לאורך הצינור, או בדיקה שוות ערך לאיתור הנזילות, ותיקן את כל הליקויים שהתגלו בבדיקה.
{{ח:תת|(ד)}} על אף האמור בסעיף קטן (ב), ספק רשאי שלא להכליל בתוכנית הפיתוח צינור ביוב שמשך הקיים השימושי שלו עולה על הקיים {{ח:פנימי|תוספת|שבתוספת}}, בהתקיים כל אלה:
{{ח:תתת|(1)}} מקטע הביוב צולם בידי מעבדה מוסמכת ולא התגלו בו שברים או תזוזות, מסוג שאין כדאיות כלכלית לתקן אותו;
{{ח:תתת|(2)}} אורכם המצרפי של הקטעים שאינם תקינים והכוללים שברים ושחיקה במקטע הביוב, אינו עולה על 20% מאורכו;
{{ח:תתת|(3)}} לא אירעו במקטע הביוב יותר משלושה מקרי שבר או שקיעת שוחות בשלוש השנים שקדמו למועד הכנת תוכנית הפיתוח;
{{ח:תתת|(4)}} בדיקת התקיימותם של התנאים האמורים בסעיף זה תיעשה אחת לחמש שנים.

{{ח:סעיף|31|השבת מצב לקדמותו}}
{{ח:תת|(א)}} בסעיף זה –
{{ח:תת|סוג=הגדרה}} ”דרך עורקית“ – דרך המשמשת מסדרון תנועתי בין רשת דרכים בין־עירוניות לבין רחובות היישוב;
{{ח:תת|סוג=הגדרה}} ”ההיקף הכספי“ – סכום ההשקעה באספלט, באבנים משתלבות ובכל תכסית אחרת, הנדרשת להשבת מצב הרחוב או הדרך לקדמותם, כשהוא מחולק בסכום הכולל של התקנת רכיב מערכת המים או הביוב, לפי העניין, ולמעט עלויות להסדרי תנועה, לטיפול בעתיקות, לאבזרי בטיחות ולחומרי מליטה;
{{ח:תת|סוג=הגדרה}} ”ההיקף הכספי הנדרש“ – השיעורים המפורטים בטור ב׳ או ג׳ שלהלן לצד סוג הרחוב הנקוב בטור א׳ שלצידם:
{{ח:תתת}}

{{מוקטן|טור א׳}} {{ש}} סוג הרחוב או הדרך	{{מוקטן|טור ב׳}} {{ש}} רכיבי מערכת המים	{{מוקטן|טור ג׳}} {{ש}} רכיבי מערכת הביוב

רחוב מקומי	15%	15%

רחוב מאסף	20%	20%

דרך עורקית	20%	25%

{{ח:תת|סוג=הגדרה}} ”חורגות מן הנדרש“ – חורגות מההיקף הכספי הנדרש;
{{ח:תת|סוג=הגדרה}} ”רחוב“ – רחוב מקומי, רחוב מאסף או דרך עורקית;
{{ח:תת|סוג=הגדרה}} ”רחוב מאסף“ – רחוב שהתנועה בו היא לצורך הפעילות המתקיימת ברחוב ולצורך מעבר בין חלקים אחרים של היישוב;
{{ח:תת|סוג=הגדרה}} ”רחוב מקומי“ – רחוב שעיקר התנועה בו היא לצורך הפעילות המתקיימת ברחוב עצמו.
{{ח:תת|(ב)}} ספק המבצע עבודות ברחוב ישיב את מצבו בחלק שבו ביצע עבודות למצבו בטרם ביצע את העבודות; ספק לא יבצע פעולות החורגות מן הנדרש להשבת המצב לקדמותו.

{{ח:סעיף|32|התקשרות עם רשות מקומית לצורך ביצוע עבודות}}
{{ח:ת}} ביקש ספק לבצע עבודה במקרקעין שבהם מבצעת הרשות המקומית עבודה, לא יעלה שיעור ההשתתפות של הספק בביצוע העבודה על 20% מהעלות בפועל של השבת המקרקעין למצבם הקודם.

{{ח:קטע2|פרק ז|פרק ז׳: הוראות שונות}}

{{ח:סעיף|33|דין וחשבון לדירקטוריון}}
{{ח:ת}} המנהל הכללי של הספק יציג לפני דירקטוריון הספק, אחת לשנה לפחות, דין וחשבון על פעילות הספק, לרבות כל אלה:
{{ח:תת|(1)}} האמצעים שנקט הספק כדי להבטיח את אמינות הספקת המים לפי {{ח:פנימי|סעיף 3|סעיף 3}};
{{ח:תת|(2)}} האמצעים שנקט הספק למניעת בזבוז מים לפי {{ח:פנימי|סעיף 6|סעיף 6}}, לרבות נהלים שהכין ושינויים שחלו בהם בשנה האחרונה;
{{ח:תת|(3)}} האמצעים שנקט הספק לצמצום הפסקות מים לפי {{ח:פנימי|סעיף 7|סעיף 7}};
{{ח:תת|(4)}} פחת המים שנמדד ב־12 חודשים שקדמו למועד הדין וחשבון בכל אזור מדידה, שיעורו ועלותו הכספית;
{{ח:תת|(5)}} האמצעים שנקט הספק להבטיח את אמינות קליטת השפכים לפי {{ח:פנימי|סעיף 15|סעיף 15}};
{{ח:תת|(6)}} התקלות שהתרחשו במערכות המים והביוב והטיפול בהן.

{{ח:סעיף|34|חובת קיום נהלים}}
{{ח:ת}} ספק יפעל לפי הנהלים שהכין לפי הוראות כללים אלה.

{{ח:סעיף|35|פרסום נהלים לדוגמה}}
{{ח:ת}} פרסם המנהל באתר האינטרנט נהלים לדוגמה, רשאי ספק לאמצם עם שינויים או בלי שינויים.

{{ח:סעיף|36|מתן הוראה לתיקון נהלים}}
{{ח:ת}} סבר המנהל כי נהלים שקבע ספק אינם מספיקים את מטרתם, רשאי הוא להורות לספק לתקנם כפי שיורה, לאחר שנתן לספק הזדמנות להשמיע את טענותיו.

{{ח:סעיף|37|בדיקה בארגונים מוסמכים}}
{{ח:ת}} בדיקות שעל ספק לבצע לפי כללים אלה ושהרשות הלאומית להסמכת מעבדות, שהוקמה לפי {{ח:חיצוני|חוק הרשות הלאומית להסמכת מעבדות#סעיף 2|סעיף 2 לחוק הרשות הלאומית להסמכת מעבדות, התשנ״ז–1997}}, הסמיכה ארגונים לבצען, יבוצעו בארגונים מוסמכים כאמור, ובהעדר ארגון כאמור – בידי מי שיש לו יכולת מקצועית מתאימה לבצען.

{{ח:סעיף|38|חריגה מהכללים}}
{{ח:תת|(א)}} המנהל רשאי להתיר לספק, לפי בקשתו, לחרוג מכללים אלה, באופן חד־פעמי או לפרק זמן מסוים, אם שוכנע כי יש לכך הצדקה בנסיבות העניין ובלבד שהתועלת למשק המים או הביוב מהחריגה עולה על הפגיעה הצפויה ממנה, ורשאי הוא להתנות את ההקלה בתנאים.
{{ח:תת|(ב)}} אישר המנהל לספק חריגה כאמור, יביא הספק את החלטת המנהל לידיעת הצרכנים הנוגעים בדבר, ואם מדובר בכלל צרכני הספק – תפרסם הרשות הממשלתית את ההחלטה באתר האינטרנט והספק יפרסם את ההחלטה באתר האינטרנט שלו.

{{ח:סעיף|39|תחילה}}
{{ח:ת}} תחילתם של כללים אלה 30 ימים מיום פרסומם (להלן – יום התחילה).
{{ח:ת}} {{ח:הערה|הכללים פורסמו ביום 20.5.2024 ותחילתם ביום 19.6.2024.}}

{{ח:סעיף|40|תחולה}}
{{ח:ת}} {{ח:פנימי|סעיף 25|סעיף 25}} יחול על פרויקטים שהספק החל בביצועם לאחר יום התחילה.

{{ח:סעיף|41|הוראות מעבר}}
{{ח:ת}} על אף האמור {{ח:פנימי|סעיף 39|בסעיף 39}} –
{{ח:תת|(1)}} ספק יבטיח את קיומה של אמינות הספקה לפי {{ח:פנימי|סעיף 3|סעיף 3}} לא יאוחר מחמש שנים מיום התחילה;
{{ח:תת|(2)}} ספק יבטיח כי לחץ המים במערכת המים שלו יהיה בטווח הנקוב {{ח:פנימי|סעיף 4|בסעיף 4 לכללים}}, לא יאוחר מחמש שנים מיום התחילה;
{{ח:תת|(3)}} ספק יכין נהלים לפי {{ח:פנימי|סעיף 5|סעיפים 5}}, {{ח:פנימי|סעיף 6|6}}, {{ח:פנימי|סעיף 8|8}} {{ח:פנימי|סעיף 24|ו־24}} לא יאוחר משלוש שנים מיום התחילה;
{{ח:תת|(4)}} ספק יבטיח את קיומה של אמינות קליטת שפכים לפי {{ח:פנימי|סעיף 15|סעיף 15}} לא יאוחר מחמש שנים מיום התחילה;
{{ח:תת|(5)}} ספק ישלים הכנת תוכנית לפי {{ח:פנימי|סעיף 17|סעיף 17}} לא יאוחר משלוש שנים מיום התחילה;
{{ח:תת|(6)}} ספק יכין ויבצע תוכנית לשטיפה ולצילום לפי {{ח:פנימי|סעיף 18|סעיף 18}} לא יאוחר משנתיים מיום התחילה;
{{ח:תת|(7)}} ספק יבטיח את קיומו של מיתקן לריקון ביוביות לפי {{ח:פנימי|סעיף 19|סעיף 19}} לא יאוחר מחמש שנים מיום התחילה;
{{ח:תת|(8)}} ספק ישלים את התקנת מערכת ה־GIS, את הכנסת הנתונים הנדרשים לפי {{ח:פנימי|סעיף 20|סעיף 20}} ואת הפעלת המערכת לא יאוחר מארבע שנים מיום התחילה, ורשאי הוא להשלים את הכנסת הנתונים לעניין שוחות ביוב לא יאוחר מחמש שנים מיום התחילה;
{{ח:תת|(9)}} ספק יכין ויפרסם באתר האינטרנט שלו מפרט טכני לפי {{ח:פנימי|סעיף 21|סעיף 21}} לא יאוחר משנתיים מיום התחילה;
{{ח:תת|(10)}} ספק יתקין ויפעיל מערכת ממוחשבת לפי {{ח:פנימי|סעיף 22|סעיף 22}} לא יאוחר משלוש שנים מיום התחילה;
{{ח:תת|(11)}} ספק יתקין ויפעיל מערכת ממוחשבת לפי {{ח:פנימי|סעיף 23|סעיף 23(ב)}} לא יאוחר משלוש שנים מיום התחילה.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 30|סעיף 30}})}}}}

{{ח:סעיף*}}
{{ח:ת}}

{{מוקטן|טור א׳}} {{ש}} סיווג הנכס	{{מוקטן|טור ב׳}} {{ש}} משך הקיים בשנים

מערכת מים	מערכת ביוב

'''תחנות שאיבה וקידוחים'''

{{ח:תת|(1)}} ציוד אלקטרו־מכני (לרבות משאבות)
15	15

{{ח:תת|(2)}} מבנה טרומי
40	40

{{ח:תת|(3)}} מבנה מבטון מזוין
40	40

'''מיתקנים לטיפול במים ולטיהור שפכים'''

{{ח:תת|(4)}} ציוד במיתקני טיפול במים
10	10

{{ח:תת|(5)}} ציוד במיתקני טיהור שפכים
–	10

'''בריכות ומגדלי מים'''

{{ח:תת|(6)}} מבנה פלדה
40	–

{{ח:תת|(7)}} מבנה בטון מזוין או דרוך
40	–

'''צינורות'''

{{ח:תת|(8)}} צינור אסבסט
30	35

{{ח:תת|(9)}} צינור בטון
–	30

{{ח:תת|(10)}} צינור פלדה (מוגן חיצונית ופנימית)
40	15

{{ח:תת|(11)}} צינור פלדה קווי לחץ לביוב – סניקה בחתך מלא
–	15

{{ח:תת|(12)}} פוליוויניל כלוריד (PVC)
25	40

{{ח:תת|(13)}} פוליאתילן (PE)
40	45

{{ח:תת|(14)}} פוליאתילן מצולב
40	45

{{ח:תת|(15)}} פוליאסטר משוריין
–	45

'''שונות'''

{{ח:תת|(16)}} מכליות מים
20	–

{{ח:תת|(17)}} גנרטורים
15	15

{{ח:תת|(18)}} מערכות פיקוד ובקרה
15	15

{{ח:חתימות|כ״ב בניסן התשפ״ד (30 באפריל 2024)}}
* '''יחזקאל ליפשיץ'''
יושב ראש מועצת הרשות הממשלתית למים ולביוב
{{ח:סוגר}}
{{ח:סוף}}
[[קטגוריה:בוט חוקים]]